
OBRAZLOŽENJE POLUGODIŠNJEG ZVJEŠTAJA O IZVRŠENJU FINANCIJSKOG PLANA GLAZBENE ŠKOLE KARLOVAC ZA RAZDOBLJE 01. 01.  DO 30. 06. 2023. GODINE

ŠIFRA I NAZIV KORISNIKA: 04-034-513 GLAZBENA ŠKOLA KARLOVAC


SAŽETAK DJELOKRUGA RADA:

Djelatnost Glazbene škole Karlovac je umjetničko obrazovanje u području glazbene umjetnosti. Sukladno odobrenju Ministarstva znanosti i obrazovanja ovo obrazovanje objedinjuje: pripremni program za glazbeno školovanje u okviru djelatnosti    osnovne glazbene škole pod nazivom „Mala glazbena škola“, ostvarivanje odgojno-obrazovnog programa za učenike osnovne škole, ostvarivanje glazbenog odgojno-obrazovnog programa po osobnim potrebama za učenike osnovne škole, ostvarivanje glazbenog odgojno-obrazovnog programa za stjecanje srednje stručne spreme, organiziranje rada glazbenih orkestara od šireg društvenog interesa kao i ostalih glazbenih udruženja i koncertnih aktivnosti, ostvarivanje izdavačke djelatnosti za potrebe nastave, ostvarivanje i drugih glazbeno obrazovnih programa u skladu s potrebama građana i interesima polaznika uz prethodnu suglasnost osnivača i Ministarstva znanosti i obrazovanja.

ORGANIZACIJSKA STRUKTURA:

Sjedište škole je: A. Cesarca 3., Karlovac. Zbog nedostatka prostora za izvođenje nastave škola u zakupu ima prostor u OŠ „Braća Seljan“. Područni odjel Ozalj nastavu  izvodi u prostoru OŠ ''Slava Raškaj'' u Ozlju. Novootvoreni Područni odjel Slunj – nastava se izvodi u OŠ „Slunj“. Nastava je organizirana u jutarnjoj i poslijepodnevnoj smjeni, u šestodnevnom radnom tjednu, osim ukoliko organizacija rasporeda s učenicima ne zahtijeva posebne satove nedjeljom i blagdanom.
Škola je javna ustanova koja zapošljava 81 djelatnika u radnom odnosu i dopunskom radu, te 3 djelatnika rade po ugovoru o djelu.

Organizacijska struktura definirana je sistematizacijom radnih mjesta i slijedećom organizacijskom strukturom:


	ŠKOLSKI ODBOR
RAVNATELJ




	
VIJEĆA
	
NASTAVA
	
STRUČNE SLUŽBE
	
ADMINISTRATIVNO TEHNIČKA SLUŽBA

	Vijeće roditelja,
Vijeće učenika, 
Vijeće razrednika,
Vijeće pročelnika,
Umjetničko vijeće,
Nastavničko vijeće
	Razredna nastava
Individualna nastava
	Pedagog
Psiholog
Knjižnica
	Tajništvo
Računovodstvo
Tehnička služba








IZVRŠENJE FINANCIJSKOG PLANA ZA SIJEČANJ-LIPANJ 2023. (iznosi u EUR):


	Šifra programa
	Naziv programa
	Izvršenje 1.1.-30.6.2022.
	Izvorni plan
	Tekući plan
	Izvršenje 1.1.-30.6.2023.
	Indeks %
	Indeks %

	1
	2
	3
	4
	5
	6
	7
	8

	123
	Zakonski standard SŠ
	64.491,91
	158.340,00
	158.340,00
	88.007,37
	136,46
	55,58

	125
	PJP iznad standarda – vlastiti prihodi
	1.725,40
	85.188,77
	85.188,77
	5.430,48
	314,74
	6,37

	141
	Javne potrebe iznad zakonskog standarda SŠ
	51.990,19
	398.774,94
	398.774,94
	79.933,69
	153,75
	20,04

	201
	MZO – Plaće SŠ
	704.772,37
	1.696.500,00
	1.696.500,00
	833.229,46
	118,23
	49,11

	UKUPNO:
	
	822.979,87
	2.338.803,71
	2.338.803,71
	1.006.601,00
	122,31
	43,04




ŠIFRA I NAZIV PROGRAMA:	123 ZAKONSKI STANDARD JAVNIH USTANOVA SŠ

SVRHA PROGRAMA: 
Svrha programa je osposobiti učenike za razumijevanje glazbene umjetnosti i pružiti kvalitetnu uslugu glazbenog obrazovanja na temelju nacionalnog kurikuluma, plana i programa rada, te školskog kurikuluma, osiguravanjem sredstava sukladno zakonskom minimalnom standardu.
Korisnici programa su učenici osnovne i srednje škole, te djelatnici škole.

POVEZANOST PROGRAMA SA STRATEŠKIM DOKUMENTIMA I GODIŠNJIM PLANOM RADA: 
Škola ne donosi strateški plan nego godišnji plan i program, te kurikulum. Financijskim planom planirane su sve aktivnosti iz plana i programa rada i kurikuluma u kojima su detaljno opisane pojedine aktivnosti, definirani nositelji i rokovi izvršenja.  

ZAKONSKE I DRUGE PODLOGE NA KOJIMA SE PROGRAM ZASNIVA: 
Zakon o proračunu RH (NN br. 144/21),
Zakon o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 16/12., 86/12., 94/13., 152/14, 7/17, 68/18., 98/19., 64/20), 
Državni pedagoški standard srednjoškolskog sustava odgoja i obrazovanja (NN 63/08 i 90/10),
Zakon o umjetničkom obrazovanju (NN br. 130/11), 
Nacionalni okvirni kurikulum za predškolski odgoj i obrazovanje te opće obvezno i srednjoškolsko obrazovanje.




IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM

Realizacijom programa ostvareni su uvjeti koji su omogućili realizaciju nastavnog plana i programa. Plan se izvršavao prema utvrđenoj dinamici, te se do kraja godine očekuje njegovo potpuno izvršenje. Iz općeg dijela financirani su materijalni i financijski rashodi. Iz posebnog dijela financiran je prijevoz na posao i s posla za 51 djelatnika , plaćeni su plin i struja, te naknada za e-tehničara. Evidentno je povećanje prijevoza radnika zbog otvorenja Područnog odjela u Slunju i većeg broja radnika koji putuju na posao i s posla sa prošlogodišnjih 23.050,21 EUR na 38.285,14 EUR. Također zbog povećanja cijene energenata porasli su rashodi za električnu energiju i plin za 37,6%.  
Kako ne bi došlo do većeg oštećenja i štete, sredstvima operativnog plana sanirana su oštećenja nastala usred vlage na zidu i podu u učionici solfeggia u prizemlju škole.



IZVRŠENJE FINANCIJSKOG PLANA ZA SIJEČANJ-LIPANJ 2023.

	Red.br.
	Naziv aktivnosti/projekta
	Izvršenje 1.1.-30.6.2022.
	Izvorni plan
	Tekući plan
	Izvršenje 1.1.-30.6.2023.
	Indeks %
	Indeks %

	1
	2
	3
	4
	5
	6
	7
	8

	1.
	Odgojnoobrazovno – opći dio
	27.108,91
	56.340,00
	56.340,00
	29.436,03
	108,58
	52,25

	2.
	Odgojnoobrazovno – posebni dio
	34.917,77
	97.000,00
	97.000,00
	53.949,59
	154,50
	55,62

	3.
	Operativni plan
	2.465,23
	5.000,00
	5.000,00
	4.621,75
	187,48
	92,44

	
	UKUPNO PROGRAM:
	64.491,91
	158.340,00
	158.340,00
	88.007,37
	136,46
	55,58





POKAZATELJI USPJEŠNOSTI PROGRAMA: 

	Pokazatelj uspješnosti
	Definicija
	Jedinica
	Polazna vrijednost
	Ciljana vrijednost 2023.

	1
	2
	3
	4
	5

	Ostvarenje plana zakonskog standarda
	Financiranjem rashoda zakonskog standarda zadržati uvjete za odvijanje nastavnog procesa
	
%
	
100%
	
100%

	Udio isplaćenih naknada za prijevoz na posao i s posla
	Naknade se isplaćuju redovito mjesečno zaposlenicima koji putuju na posao i s posla
	
%
	
100%
	
100%

	Postotak izvršenih radova sredstvima operativnog plana
	Financiranjem sanacije nastalih oštećenja smanjiti nastanak veće materijalne štete i osigurati rad škole
	%
	100%
	100%






ŠIFRA I NAZIV PROGRAMA:	125 JAVNE POTREBE IZNAD STANDARDA – VLASTITI PRIHODI

SVRHA PROGRAMA: 
Svrha programa je dodatnim sredstvima iznad standarda stvoriti bolje materijalne i druge uvjete za učenike i djelatnike škole, što se omogućava dodatnim prihodima od:
· Male glazbene škole, koja omogućuje djeci predškolske dobi usvajanje novih sadržaja zavisno od njihove vokalne sposobnosti, psihološke i glazbene  zrelosti, 
· privatnih ispita po osobnim potrebama, koje polažu učenici nakon neformalnog obrazovanja,
· organizacije koncerata na kojima predstavljamo naše učenike, a  oni kroz javne nastupe razvijaju samostalnost i samopouzdanje,
· prihoda učeničke zadruge „Kajda“
 
POVEZANOST PROGRAMA SA STRATEŠKIM DOKUMENTIMA I GODIŠNJIM PLANOM RADA: 
Škola ne donosi strateški plan nego godišnji plan i program, te kurikulum. Financijskim planom planirane su sve aktivnosti iz plana i programa rada i kurikuluma u kojima su detaljno opisane pojedine aktivnosti, definirani nositelji i rokovi izvršenja.  

ZAKONSKE I DRUGE PODLOGE NA KOJIMA SE PROGRAM ZASNIVA: 
Nacionalni okvirni kurikulum za predškolski odgoj, Statut škole, Pravilnik o mjerilima i načinu korištenja nenamjenskih donacija i vlastitih prihoda škole, Plan i program rada škole i Kurikulum škole.

IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM

Prihodi su ostvareni od uplate roditelja za Malu glazbenu školu, prodanih karata na koncertu u GK „Zorin dom“, izvođenja muzičkih točaka za potrebe grada Karlovca u sklopu manifestacije „Noć tvrđava“ , uplate kotizacije za seminar Zorana Dukića i od prodanih proizvoda učeničke zadruge „Kajda“. Preneseni višak prihoda iz prošle godine iznosio je 10.188,77 EUR.  
Evidentirani su rashodi za honorar vanjskog djelatnika za vođenje Male glazbene škole u Slunju. Nabavljene su nove školske ploče za potrebe Područnog odjela u Slunju i promo štand.
Prvi puta ove godine od kad je počela s radom Mala glazbena škola nije opravdala cilj svog postojanja jer se jedna trećina polaznika ispisala tijekom godine. Održana su dva planirana koncerta – Proljetni koncert i koncert u GK „Zorin dom“ Karlovac.
Nekoliko zadnjih godina cilj škole je bio nabava koncertnog klavira. Škola je podigla dugoročni kredit u iznosu od 60.000,00 EUR na rok  od 5 godina kod Karlovačke banke d.d. Karlovac za nabavu koncertnog klavira. Do 30. 06. 2023. otplaćena je jedna rata kredita, a u tijeku je postupak javne nabave. 

IZVRŠENJE FINANCIJSKOG PLANA ZA SIJEČANJ-LIPANJ 2023.

	Red.br.
	Naziv aktivnosti/projekta
	Izvršenje 1.1.-30.6.2022.
	Izvorni plan
	Tekući plan
	Izvršenje 1.1.-30.6.2023.
	Indeks %
	Indeks %

	1.
	2
	3
	4
	5
	6
	7
	8

	1.
	Vlastiti prihodi
	1.725,40
	25.188,77
	25.188,77
	4.329,91
	250,95
	17,19

	2.
	Namjenski primici od zaduživanja
	
0,00
	
60.000,00
	
60.000,00
	
1.100,57
	
	
1,83

	
	UKUPNO PROGRAM:
	1.725,40
	85.188,77
	85.188,77
	5.430,48
	314,74
	6,37





POKAZATELJI USPJEŠNOSTI PROGRAMA: 

	Pokazatelj uspješnosti
	Definicija pokazatelja
	Jedinica
	Polazna vrijednost
	Ciljana vrijednost 2023.

	1
	2
	3
	4
	5

	Povećati broj djece u Maloj glazbenoj školi
	Povećanjem broja djece koja se uključuju u ovaj program stvoriti bazu učenika za upis u 1 razred OŠ
	Br.polaznika
	21
	24

	Povećati broj posjetitelj na koncertima
	Kulturnim osvještavanjem za klasičnu glazbu povećati broj posjetitelja na koncertima
	Br. posjetitelja
	800
	850





ŠIFRA I NAZIV PROGRAMA:	141 JAVNE POTREBE IZNAD ZAKONSKOG STANDARDA U SREDNJEM ŠKOLSTVU 

SVRHA PROGRAMA: 
Svrha programa je pružanjem dodatnih usluga u obrazovanju stvoriti što kvalitetnije uvjete rada i stvoriti uvjete kojima se potiče kreativnost, stvaralaštvo i potencijalna darovitost djece, učenika i mladeži.
Nastojimo  da naša škola bude stimulativna za sve svoje učenike i prepoznata kao mjesto gdje će biti poticani i razvijani svi dodatni sadržaji za koje polaznici iskažu interes. Cilj nam je: 
· uvesti nove programe.
· osigurati učenicima stjecanje temeljnih i stručnih kompetencija,
· omogućiti rad profesora s darovitim učenicima, razvijajući glazbene sposobnosti do individualnog maksimuma,
· omogućiti učenicima nastupe na koncertima, te druga natjecanja u zemlji i inozemstvu.
· osigurati  nabavu nastavnih sredstava i opreme za provedbu kurikuluma.

POVEZANOST PROGRAMA SA STRATEŠKIM DOKUMENTIMA I GODIŠNJIM PLANOM RADA: 
Škola ne donosi strateški plan nego godišnji plan i program, te kurikulum. Financijskim planom planirane su sve aktivnosti iz plana i programa rada i kurikuluma u kojima su detaljno opisane pojedine aktivnosti, definirani nositelji i rokovi izvršenja.  

ZAKONSKE I DRUGE PODLOGE NA KOJIMA SE PROGRAM ZASNIVA: 
· Godišnji plan i program rada škole,
· Kurikulum škole,
· Ugovori o sufinanciranju s Gradom Karlovcem, Ministarstvom kulture i medija i Ministarstvom turizma i sporta,
· Odluka o iznosu participacije i  zaključeni Ugovori s roditeljima učenika o plaćanju participacije,
· Sporazum o dodjeli bespovratnih sredstava za: Projekt s jednim korisnikom u okviru programa ERASMUS+ između Nacionalne agencije i Glazbene škole Karlovac.
· Upute za izradu Proračuna karlovačke županije za razdoblje 2023. – 2025.
· Odluka o kriterijima i načinu dodjele sredstava radi opskrbe školskih ustanova i skloništa za žene žrtve nasilja besplatnim zalihama menstrualnih higijenskih potrepština.



IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM

1. Županijske javne potrebe SŠ – sredstva Karlovačke županije utrošena za  organizaciju i provedbu školskih, županijskih i međužupanijskih natjecanja, državnog natjecanja koje provodi HDGPP, te natjecanja u organizaciji ostalih organizatora   (škole, akademije, Lions klub i ostali) i institucija izvan RH. Škola je bila domaćin državnom natjecanju solo pjevača u organizaciji HDGPP. Realizirana je većina planiranih natjecanja, jer se većina natjecanja uglavnom organizira u prvom djelu kalendarske godine. Navedenim sredstvima financirana je i kulturna djelatnost škole – organizacija koncerata.  Odrađeni su svi planirani koncerti i sredstva za koncertnu djelatnost utrošena su u cijelosti. Za kupnju koncertnog klavira osnivač je osigurao sredstva u iznosu od 29.200,00. Trenutno traje postupak javne nabave i zadani cilj kupnje klavira biti će realiziran u drugom djelu godine.
2. Prihodi od nefinancijske imovine utrošit će se za pokriće rashoda  za nabavu nefinancijske imovine kada se na početku nove školske godine vidi za kojim instrumentima postoji potreba.
3. Javne potrebe iznad standarda – donacije – biti će potrošene u drugom dijelu godine.
4. Javne potrebe iznad standarda – OSTALO – ovaj prihod osiguran je uplatama roditelja tzv. participacijama i prenesenim viškom prihoda iz prošle godine u iznosu od 104.804,60 EUR. Škola je imala za cilj povećanje prihoda, a to je i ostvarila radi  bolje naplate prihoda i povećanja cijene usluge za školsku godinu 2022/2023. U odnosu na isto izvještajno razdoblje prošle godine, prihodi su povećani za   25,8%. Da bi se nesmetano i što kvalitetnije održavao nastavni proces, te stvorili što bolji uvjeti za ugodan boravak i rad učenika, nastavnika i ostalih zaposlenih djelatnika, financirani su svi rashodi za koje nisu dostatna sredstva zakonskog standarda – odlazak zaposlenika na službeni put radi stručnog usavršavanja i natjecanja sa učenicima, uredski materijal i ostali materijalni rashodi, razne usluge, financijski rashodi i nabava nefinancijske imovine (uredski namještaj, računalna oprema, telekomunikacijski uređaj, glazbeni instrumenti i note).
5. Prijenos sredstava od nenadležnih proračuna - sredstva su osigurana prijavama na javne pozive Grada Karlovca,  Ministarstva kulture i medija, Ministarstva turizma i sporta, Ministarstva rada i socijalne skrbi, te prenesenim viškom prihoda iz prošle godine u iznosu od 10.664,01 EUR.  Realizirana su sva planirana događanja za ovo izvještajno razdoblje:
· Održan je planirani koncert „Noć glazbe“ – projekt je koji je provoden devetu godinu za redom. Manifestacijom je proslavljen i dočekan rođendan J.S. Bacha pri čemu je stotinjak izvođača iz Glazbene škole Karlovac i 7 drugih glazbenih škola iz Republike Hrvatske izvodilo isključivo Bachova dijela.
· Karlovački komorni orkestar u parku ispred škole održao je planirani koncert „Klasika u parku“.
· Održan je tradicionalni Piano maraton, koji je počeo sa koncertom Dori Pejačević, a zatim su nastupali brojni učenici iz Glazbenih škola Karlovac, Zagreb, Varaždin, Koprivnica i Samobor. Za kraj pijanistički recital održao je jedan od najdarovitijih mlađih pijanista Petar Klasan.
· Održana je „24. ljetna škola gitare“. 
· Održano je „Koncertno gostovanje Zorana Dukića“. 
· Za Piano maraton i Koncertno gostovanje Zorana Dukića Ministarstvo kulture i medija  osiguralo je prvi dio iznosa od 2.654,46 EUR.  Koncert „Noć glazbe“, Koncert Karlovačkog komornog orkestra „Klasika u parku“, „Piano maraton“ „24. ljetnu školu gitare“ financirao je Grad Karlovac sa iznosom od 12.615,00 EUR. Također Grad Karlovac osigurao je i kapitalnu pomoć za nabavu koncertnog klavira u iznosu od 29.199,00 EUR.
· Realiziran je zajednički projekt Glazbene škole Karlovac, Srednje škole Slunj i Srednje škole Duga Resa pod nazivom „Klasika na vodi“. Projekt je financiran sredstvima Ministarstva turizma i sporta, odnosno prenesenim viškom poslovanja pošto je Ministarstvo uplatilo sredstva krajem prošle godine. 
· Ministarstvo rada i socijalne skrbi osiguralo je sredstva u iznosu od 84,74 EUR za nabavu menstrualnih potrepština.
· Škola je ostvarila i prihod u iznosu od 460,00 EUR za aktivnosti županijskog stručnog vijeća informatike.

6. Javne potrebe iznad standarda – projekti EU se odnosi na provedbu projekta E-rasmus+. U sklopu projekta učenici su zajedno sa 4 profesora boravili u  Njemačkoj. Svi učenici bili su zadovoljni sudjelovanjem u projektu, stekli su samopouzdanje i vjeru u vlastite sposobnosti, te vidjeli kako se poučava glazba u Njemačkoj. U sklopu projekta bio je planiran i odlazak učenika u Tursku, ali zbog potresa koji je pogodio Tursku odgođen je za kraj osmog mjeseca 2023. godine.


IZVRŠENJE FINANCIJSKOG PLANA ZA SIJEČANJ-LIPANJ 2023.


	Red.br.
	Naziv aktivnosti/projekta
	Izvršenje 1.1.-30.6.2022.
	Izvorni plan
	Tekući plan
	Izvršenje 1.1.-30.6.2023.
	Indeks %
	Indeks %

	1
	2
	3
	4
	5
	6
	7
	8

	1.
	Županijske javne potrebe SŠ
	6.535,41
	44.200,00
	44.200,00
	14.125,00
	216,13
	31,96

	[bookmark: _Hlk140593783]2.
	Prihodi od nefinancijske imovine i nadoknade štete s osnova osiguranja
	
	

4.200,02
	

4.200,02
	
	
	

	
3.
	Javne potrebe iznad standarda - donacije
	
	
4.800,44
	
4.800,44
	
	
	

	4.
	Javne potrebe iznad standarda - OSTALO
	
24.955,87
	
257.854,60
	
257.854,60
	
32.566,31
	
130,50
	
12,63

	5.
	Prijenos sredstava od nenadležnih proračuna 
	
17.556,59
	
73.441,89
	
73.441,89
	
20.555,62
	
117,08
	
27,99

	6.
	Javne potrebe iznad standarda – projekti EU-a
	
2.942,32
	
14.277,99
	
14.277,99
	
12.686,76
	
431,18
	
88,86

	
	UKUPNO PROGRAM:
	51.990,19
	398.774,94
	398.774,94
	79.933,69
	153,75
	20,04



POKAZATELJI USPJEŠNOSTI PROGRAMA: 

	Pokazatelj uspješnosti
	Definicija pokazatelja
	Jedinica
	Polazna vrijednost
	Ciljana vrijednost
 2023.

	1
	2
	3
	4
	5

	Održavanje odgovarajuće kvalitete provođenja djelatnosti osnovnoškolskog i srednjoškolskog obrazovanja
	Izvođenjem dodatnih programa i projekata na način da održavaju odgovarajuću kvalitetu provođenja djelatnosti obrazovanja
	%
	100%
	100%

	Kupnja glazbene opreme
	Financiranjem nabave opreme zadržati uvjete za odvijanje nastavnog procesa.
	kom
	0
	1

	Nabava novih knjiga i nota
	Financiranjem nabave nota  stvaraju se uvjeti za  kvalitetnije izvođenje nastavnog proces
	Broj
	20
	23

	Povećanje broja učenika na natjecanjima
	Učenike se potiče na izražavanje kreativnosti, talenta i sposobnosti. Usporedbom sa drugim natjecateljima, učenici vide svoja postignuća.
	Broj učenika
	70
	90

	Povećanje broja javnih nastupa učenika na koncertima
	Koncertna aktivnost usmjerena je prema korisniku. Zadovoljstvo korisnika očituje se i prati brojem održanih koncerata
	Broj učenika
	100
	105

	Broj učenika koji sudjeluju u Erasmus+
	Poticanje interesa za sudjelovanje u mobilnostima u inozemstvu pruža mogućnost učenicima za stjecanje novih stručnih znanja i vještina
	Broj učenika
	12
	14





ŠIFRA I NAZIV PROGRAMA:	201 MZO – Plaće SŠ

SVRHA PROGRAMA: 
Ispunjenje zakonskih obveza prema zaposlenima - redovita isplata plaće, ugovora o djelu, materijalnih prava djelatnicima, te isplate razlike neto plaće i ostalih troškova temeljem pravomoćnih sudskih presuda.

POVEZANOST PROGRAMA SA STRATEŠKIM DOKUMENTIMA I GODIŠNJIM PLANOM RADA: 
Škola ne donosi strateški plan nego godišnji plan i program, te kurikulum. Financijskim planom planirane su sve aktivnosti iz plana i programa rada i kurikuluma u kojima su detaljno opisane pojedine aktivnosti, definirani nositelji i rokovi izvršenja.  

ZAKONSKE I DRUGE PODLOGE NA KOJIMA SE PROGRAM ZASNIVA:
Uredba o nazivima radnih mjesta i koeficijentima složenosti poslova u javnim službama, Odluka Vlade o povećanju osnovice plaće, Kolektivni ugovor za zaposlene u javnim službama i Kolektivni ugovor za zaposlene u srednjim školama.

IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM

Osigurana je redovita isplata plaća za 81 djelatnika u redovnom radnom odnosu i dopunskom radu, te isplata naknade po ugovoru o djelu za 3 djelatnice. Redovito je plaćena naknada za nezapošljavanje invalida. Isplaćen je regres, otpremnina za odlazak jedne radnice u mirovinu, te za dvoje djelatnika jubilarna nagrada. Također izvršena je isplata razlike neto plaća po pravomoćnoj sudskoj presudi zajedno sa kamatama, troškovima odvjetnika, sudskim pristojbama i zateznim kamatama za jednu djelatnicu. Pokriven je prošlogodišnji manjak prihoda u iznosu od 5.476,34 EUR.

IZVRŠENJE FINANCIJSKOG PLANA ZA SIJEČANJ-LIPANJ 2023.


	Red.br.
	Naziv aktivnosti/projekta
	Izvršenje 1.1.-30.6.2022.
	Izvorni plan
	Tekući plan
	Izvršenje 1.1.-30.6.2023.
	Indeks %
	Indeks %

	1
	2
	3
	4
	5
	6
	7
	8

	1.
	Pomoći iz državnog proračuna -plaće MZO
	
704.772,37
	
1.696.500,00
	
1.696.500,00
	
833.229,46
	
118,23
	
49,11




POKAZATELJI USPJEŠNOSTI PROGRAMA: 

	Pokazatelj uspješnosti
	Definicija pokazatelja
	Jedinica
	Polazna vrijednost
	Ciljana vrijednost 2023.

	Redovita isplata plaća i materijalnih prava djelatnicima
	Redovita isplata plaća i materijalnih prava preduvjet su za kvalitetne zaposlenike koji će postići vrhunske rezultate u radu s učenicima 
	%
	100%
	100%

	Udio isplaćenih presuda u ukupnom broju donesenih presuda
	Isplata razlike neto plaće sa pripadajućim troškovima po sudskim presudama
	%
	100%
	100%




Klasa: 401-01/23-01/9
Urbroj: 2133-44-23-02

